EVROPSKA KOMISIJA Bruselj, 4.9.2018 COM(2018) 613 final 2018/0321(NLE) Predlog UREDBA SVETA o spremembi Uredbe (EU) 2018/120 glede ribolovnih možnosti za brancina



OBRAZLOŽITVENI MEMORANDUM 1.OZADJE PREDLOGA •Razlogi za predlog in njegovi cilji Uredba Sveta (EU) 2018/120 določa ribolovne možnosti za leto 2018 za nekatere staleže rib in skupine staležev rib, ki se uporabljajo za vode Unije in za plovila Unije v nekaterih vodah zunaj Unije. Te ribolovne možnosti se v obdobju veljavnosti navadno večkrat spremenijo. •Skladnost z veljavnimi predpisi s področja zadevne politike Predlagani ukrepi so zasnovani v skladu s cilji in pravili skupne ribiške politike ter so skladni s politiko Unije na področju trajnostnega razvoja. •Skladnost z drugimi politikami Unije Predlagani ukrepi so skladni z drugimi politikami Unije, zlasti s politikami na področju okolja. 2.PRAVNA PODLAGA, SUBSIDIARNOST IN SORAZMERNOST •Pravna podlaga Pravna podlaga tega predloga je člen 43(3) Pogodbe o delovanju Evropske unije. Obveznosti Unije za trajnostno izkoriščanje živih vodnih virov izhajajo iz obveznosti, določenih v členu 2 nove osnovne uredbe o skupni ribiški politiki. •Subsidiarnost (za neizključno pristojnost) Predlog spada v izključno pristojnost Unije iz člena 3(1)(d) Pogodbe. Načelo subsidiarnosti se zato ne uporablja. •Sorazmernost Predlog je skladen z načelom sorazmernosti iz naslednjih razlogov: skupna ribiška politika je skupna politika. Svet v skladu s členom 43(3) Pogodbe sprejme ukrepe o določitvi in dodelitvi ribolovnih možnosti. •Izbira instrumenta Predlagani instrument: uredba. 3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA

•Naknadne ocene/preverjanja ustreznosti obstoječe zakonodaje Ni relevantno •Posvetovanja z zainteresiranimi stranmi Pri predlogu so upoštevane povratne informacije zainteresiranih strani, svetovalnih svetov, nacionalnih uprav, organizacij ribičev in nevladnih organizacij. •Zbiranje in uporaba strokovnih mnenj Predlog temelji na znanstvenem mnenju Mednarodnega sveta za raziskovanje morja (ICES). •Ocena učinka Področje uporabe uredbe o ribolovnih možnostih je omejeno s členom 43(3) Pogodbe. •Ustreznost in poenostavitev ureditve Ni relevantno. •Temeljne pravice Ni relevantno. 4.PRORAČUNSKE POSLEDICE Predlagani ukrepi ne bodo imeli proračunskih posledic. 5.DRUGI ELEMENTI •Natančnejša pojasnitev posameznih določb predloga Namen predlaganih sprememb je spremeniti Uredbo 2018/120, kot je opisano spodaj. Brancin ICES je 2. julija 2018 izdal revidirano mnenje za leto 2018 za brancina v razdelkih 4b–c, 7a in 7d–h (osrednje in južno Severno morje, Irsko morje, Rokavski preliv, Bristolski preliv in Keltsko morje). ICES je v tem mnenju navedel nižjo ribolovno umrljivost zaradi rekreacijskega ribolova in višjo stopnjo preživetja zaradi prakse ulova in izpustitve od predhodno ocenjene. Zato je primerno, da se za rekreacijske ribiče za dnevno omejitev za vreče od oktobra do decembra 2018 določi ena riba na dan. 2018/0321 (NLE)

Predlog UREDBA SVETA o spremembi Uredbe (EU) 2018/120 glede ribolovnih možnosti za brancina SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 43(3) Pogodbe, ob upoštevanju predloga Evropske komisije, ob upoštevanju naslednjega: (1)Uredba Sveta (EU) 2018/120 določa ribolovne možnosti za leto 2018 za nekatere staleže rib in skupine staležev rib, ki se uporabljajo za vode Unije in za plovila Unije v nekaterih vodah zunaj Unije. (2)Mednarodni svet za raziskovanje morja (ICES) je za leto 2018 predložil revidirano mnenje za brancina (Dicentrarchus labrax) v razdelkih ICES 4b–c, 7a in 7d–h (osrednje in južno Severno morje, Irsko morje, Rokavski preliv, Bristolski preliv in Keltsko morje). V skladu z navedenim mnenjem bi morale skupne komercialne in rekreacijske odstranitve v letu 2018 znašati največ 880 ton, da bi bile v skladu z največjim trajnostnim donosom. Zaradi niza ukrepov, ki zagotavljajo obnovitev staleža, se v letu 2018 pričakuje povečanje biomase. ICES je v navedenem mnenju navedel tudi nižjo ribolovno umrljivost zaradi rekreacijskega ribolova in višjo stopnjo preživetja zaradi prakse ulova in izpustitve (stopnja ribolovne umrljivosti v višini 5 %) od predhodnih ocen (15 %). Zato je primerno, da lahko posamezni ribič pri rekreacijskem ribolovu med oktobrom in decembrom 2018 obdrži eno ribo na dan. (3)Uredbo (EU) 2018/120 bi bilo zato treba ustrezno spremeniti – SPREJEL NASLEDNJO UREDBO: Člen 1 V členu 9 Uredbe (EU) št. 2018/120 se odstavek 4 nadomesti z naslednjim: „4. Pri rekreacijskem ribolovu, tudi z obale, v razdelkih ICES 4b, 4c, 7a do 7k: a) sta od 1. januarja 2018 do 30. septembra 2018 dovoljena le ulov in izpustitev brancina. V navedenem obdobju je prepovedano obdržati na krovu, premeščati, pretovarjati ali iztovarjati brancina, ulovljenega na navedenem območju; b) lahko od 1. oktobra do 31. decembra 2018 vsak ribič obdrži največ en osebek brancina na dan.“ Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju,